b'\n_START_ARTICLE_\nEn, men ett lejon!\n_START_SECTION_\nInnspillingsfakta\n_START_PARAGRAPH_\nFilmen ble spilt inn fra 1. august til 25. september 1940 i Filmstaden i R\xc3\xa5sunda samt i Stockholm med omgivelser.\n_START_SECTION_\nFakta om filmen\n_START_PARAGRAPH_\nEn, men ett lejon! ble under visningen presentert som om den bygde p\xc3\xa5 en originalid\xc3\xa9 av G\xc3\xb6sta Stevens, som ogs\xc3\xa5 ble oppgitt som eneansvarlig for manuskriptet. Dette er uriktig. Det bygger p\xc3\xa5 en synopsis, Skilsm\xc3\xa4ssokvartetten, som den \xc3\xb8sterrikske emigranten Paul Baudisch (1899\xe2\x80\x931977) skrev sammen med Jules Sylvain (pseudonym for Stig Hansson, 1900\xe2\x80\x931968) og solgte til SF i mars 1940. P\xc3\xa5 grunnlag av denne synopsis skrev Stevens et scenario, som siden ble ytterligere bearbeidet av Molander.\n_START_SECTION_\nHandling\n_START_PARAGRAPH_\nMotehusdirekt\xc3\xb8ren Harry Martin inviterer hele personalet p\xc3\xa5 \xc2\xabkr\xc3\xa4ftskiva\xc2\xbb i sitt hjem. Firmaets unge og nygifte dekorat\xc3\xb8r, Kurt Lejon, har ogs\xc3\xa5 blitt invitert sammen med sin hustru Linda. Martin har rykte p\xc3\xa5 seg for \xc3\xa5 v\xc3\xa6re skj\xc3\xb8rtejeger, s\xc3\xa5 derfor vil ikke Lejon at Linda skal treffe ham. Han overtaler derfor sin barndomsvenninne, Camilla Storm, til \xc3\xa5 posere som hans hustru p\xc3\xa5 festen. Camilla og Harry forelsker seg i hverandre.'